open-index/open-wikipedia-markdown huggingface dataset:
Elizabeth Ofosu-Agyare

**Elizabeth Ofosu-Adjare** (wɔwoo no Ebɔw 1, 1974) yɛ Ghananyi Lɔɔya na mbrahyɛbaguanyi a ɔsom dɛ Soafo a ɔhwɛ Nsrahwɛ, Amambra na Nsaano Ndzeyɛɛ do. Mampanyin John Mahama faa no afe 2013 ber a ɔhyɛɛ N’amambu a odzi kan no ase. ɔka National Democratic Congress amanyɛkuw noho. Seseiara ɔyɛ mbrahyɛbaguanyi wɔ mbrahyɛbagua a otsia Awɔtwe na Akrɔn wɔ Ghana Amambu a otsia Anan no a ogyinaa Techiman Etsifi Ambatowmpasoa. Ofosu-Adjare ɔafa no dɛ Eguadzi, Edwumakuw na Kuadwuma Soafo a ɔyɛ Johna Mahama yɛɛ dɛm wɔ N’amambua a Otsia Ebien no.

## Abrabɔ ahyɛse na nwomasua
Ofosu-Adjare yɛ basia a ɔtɔ do ebiasa wɔ Kwadwo Adjei Mensah a ɔyɛ mbranyimnyi, Odwumayɛnyi na amanyɛnyi a ne yer yɛ Odwumayɛnyi hɔn mba mbasiafo du no mu. ɔkɔr Nsɔwdo Skuul wɔ St Monica’s Nsɔwdo Skuul a ɔwɔ Mampong a ɔwɔ Kumase, hɔ na onyaa no O na A level Abɔdzin Krataa. Ofosu-Adjare sɔw do kɔr Kwame Nkrumah University of Science and Technology hɔ na onyaa Bachelor of Arts wɔ Social Sciences mu. ɔsɔw do kɔr Ghana Osuapɔn mu wɔ Legon kesuaa adze wɔ Mbra afa mu na onyaa abadobɔ wɔ LLB wɔ afe 2002. Ekyir yi, onyaa degree wɔ Mbra mu wɔ afe 2004.

## Edwumasɛm
Ofosu-Adjare hyɛɛ no mbrayɛ edwuma ase nye Holy Trinity’s Chambers a ɔwɔ Kumase a ɔwɔ Esuantse Mantɔw mu wɔ afe 2004 dɛ ɔdze noho bɛfam kuw noho. ɔbɛyɛɛ Lɔɔya maa Esuantse Mantɔw mu Mbrasɛm Mboa Nhyehyɛɛ. ɔka Multi Trust Financial Company a ɔwɔ Kumase Ho fir afe 2004 bɛpem ndɛ. Seseiara ɔka Federation Commodities Limited ho.

Wɔfaa no kaa Tema Oguaframa Ndanee wɔ afe 2009 a ɔyɛ Ghana Mampanyin yɛɛ dɛm fir 2009 kɛpem 2013. Elizabeth Ofosu-Adjare Mampanyin John Dramani Mahama faa no wɔ afe 2013 no dɛ Asoɛe a ɔatsew no fofor anaa ɔasesa mu a ɔyɛ Nsrahwɛ, Amambra na Nsaano Nsensanee.
James Gyakye Quayson

**James Gyakye Quayson** (wɔwoo no ɔbɛsɛ 9, 1952) yɛ Ghana amanyɛnyi a seseiara ɔsom dɛ mbrahyɛbaguanyi dze ma Assin Etsifi.

## Abrabɔ ahyɛse na nwomasua
James Gyakye Quayson fi Assin Bereku a ɔwɔ Finimfin Mantɔw mu wɔ Ghana. Onyaa no Nsɔwdo Skuul Nwomasua wɔ Mudzi Mfantsipim Skuul a ɔwɔ Oguaa, owiee afe 1969. ɔkɔr Toronto a ɔwɔ Canada hɔ na owiee York Osuapɔn wɔ Bachelor’s degree ebien, kor wɔ Social Sciences na kor wɔ General Arts a ɔyɛɛ Political Science na Sociology. ɔsan nyaa master’s degree wɔ Nkurow Akɛse ho ntotoo na Nkumaa Mpontu so. ɔbɛyɛɛ Canadanyi ansaana ɔresesa no abɛyɛ mbrahyɛbaguanyi ama Assin Etsifi.

## Edwumasɛm
Ansaana ɔrobɔkɔ mbrahyɛbaguafie no, ɔyɛɛ edwuma dɛ Mansin Ntotoonyi maa Toronto Kurowpɔn ne Edwumasɛm na Nkitahodzi fii afe 2020 mu. ɔyɛ Nkitahodzinyi na Kurow Mpontu ho Ntsintsimiinyi na Ntotoonyi na ɔyɛ Edwumakuw dɛ mfonyitwanyi.

## Amanyɛsɛm
Gyakye Quayson yɛ National Democratic Congress (NDC) amanyɛkuw ba na mbrahyɛbaguanyi dze ma Assin Etsifi Ambatowmpasoa a ɔwɔ Finimfin Mantɔw mu wɔ Ghana.

## Abrabɔ mu nsɛm
ɔyɛ Kristosomnyi.
John Ntim Fordjour

**Reverend John Ntim Fordjour** yɛ Ghana amanyɛnyi na Mbrahyɛbaguanyi wɔ mbrahyɛbagua Esuon wɔ Ghana Amambu a otsia Anan no mu, ogyina mu ma Assin Anaafo Ambatowmpasoa a ɔwɔ Finimfin Mantɔw mu wɔ New Patriotic Party amanyɛkuw mu. ɔsoom dɛ Soafo Abadziekyir dze maa Ghana Nwomasua Asoɛe wɔ Mampanyin Nana Addo Dankwa Akuffo-Addo n’amambu mu.

## Nwomasua
ɔyɛ mbrahyɛbaguanyi dze ma Ghana Assin Anaafo Ambatowmpasoa. Nna ɔsan yɛ Soafo Abadziekyir a ɔhwɛ Nwomasua do. ɔyɛ Guamutsenanyi dze ma Ghana-Canada Mbrahyɛbaguafie anyɛnkoyɛ kuw, Guamutsenanyi Abadziekyir dze ma mbrahyɛbaguafie Beesuom a wokitsa mfasodze nna mbrahyɛbaguafie nyiyimu Beesuom na Amanam Ho Nsɛm. ɔyɛ sofopanyin ma Voctory Bible Church International (VBCI) Higher Heights Sanctuary a ɔwɔ Legon Boka.

## Abrabɔ ahyɛse na Nwomasua
Wɔwoo no Esusow-Aketseaba na ofi Assin Kruwa a ɔwɔ Finimfin Mantɔw mu. ɔkɔr Skuul wɔ Assin Manso Nsɔwfo Skuul. ɔwɔ edwuma beberee wɔ Mining and Economic Policy Management na International relations. Rev. Ntim Fordjour kitsa reyɛ PhD wɔ Political Science mu wɔ Ghana Osuapɔn mu. Owiee Bachelor’s degree wɔ Mineral Engineering fii Mines and Technology Osuapɔn (UMaT) a ɔwɔ Tarkwa wɔ afe 2007 mu, na ekyir yi onyaa Master of Arts Degree wɔ Economic Policy Management wɔ Ghana Osuapɔn mu wɔ afe 2014.

## Amanyɛsɛm
Fordjour yɛ New Patriotic Party amanyɛkuw ba.

Afe 2016 Ambatow mu no, onyaa amba 23,308 fii amba krɔngyin 39,887 no nyina mu, a ɔkyerɛ ɔha mu nkyekyɛmu 58.99% dze bɛyɛɛ mbrahyɛbaguanyi maa Assin Anaafo Ambatowmpasoa no.

Seseiara ɔyɛ Guamutsenanyi Abadziekyir dze ma Nkorɔfo a wokitsa Mfaso Beesuom wɔ mbrahyɛbaguafie. John Ntim Fordjour ka hɔn a wototo Ghana dadze na alomi mpontu nkabomkuw (GIISDEC) na ɔsan som dɛ Guamutsenanyi dze ma Sika Ntohɔ na Nhwɛyie Beesuom ho.

## Abrabɔ mu nsɛm
Fordjour awar Tracy Fordjour na wɔwɔ mba baasa a hɔn nyina yɛ mbasiafo. ɔyɛ Kristosomnyi.
Phillis Naa Koryoo Okunor

**Phillis Naa Koryoo Okunor** yɛ Ghana Amanyɛnyi. 1985 mu na wɔwoo no wɔ Ghana, Nkran.  Osii akan wɔ 2020 Ghanaian general election no mu na ɔyɛ Mbrahyɛbaguanyi ma NDC dze ma Awutu-Senya Epuei Mpasuar wɔ 2024 Ghana Amansan Abatow no mu. Odzii nkonyim wɔ 2024 abatow no mu ɔnam amba 50,886, a ɔnye 52.7% yɛ pɛr ber a odzii nyia oridzi tum mprempren yi, Mavis Hawa Koomson a onyaa amba  45,638, a ogyina hɔ ma 47.3% dze fi ambatow dodow no mu nkonyim.

## Ahyɛse asetsena na nwomasua
Ne papa fi Kenya naaso ne maame yɛ Ghananyi. Ne papa fi Luo ebusuakuw a ɔwɔ Kenya no mu. N’awofo nye no fii hɔ kɔr Ghana beebi a ne maame fi. Onyaa LLM (IT Law) wɔ Ghana Suapɔn mu (2023) .

## Mboayɛdze
Martin Kwaku Adjei-Mensah Korsah

**Martin Kwaku Adjei-Mensah Korsah** yɛ Ghananyi amanyɛnyi na ɔka mbrahyɛbagua a otsia Awɔtwe wɔ Ghana Amambu a otsia Anan no mu, ogyinaa mu na ogyinaa mu maa Techiman Anaafo Abatowmpasoa a ɔwɔ Bono Boka Mantɔw mu wɔ New Patriotic Party amanyɛkuw mu. Seseiara ɔno na ɔyɛ Soafo Abadziekyir a ɔhwɛ Aban Nkumaa, Amambu Nkumaa na Mpɔtamu Mpontu do.

## Abrabɔ ahyɛse na nwomasua
Wɔwoo Korsah Ebɔwbira 12, 1978 na ofi Techiman a ɔwɔ Bono Boka Mantɔw mu. Owiee ne SSSCE nwomasua wɔ afe 1998 hɔ na Osuaa Aban ho nsɛm, Abakɔsɛm na Kristosom ho adze. Onyaa ne Bachelor of Arts wɔ Political Science mu wɔ afe 2005 mu fii Ghana Esuapɔn mu na ne masetɛse nwomasua wɔ Amanyɛsɛm na Amanaman Nkitahodzi mu wɔ afe 2007 mu.

## Edwumasɛm
Korsah nna ɔyɛ mbofraber mu Skuul hɔn panyin wɔ Ghana Nwomasua Asoɛe GES. Nna ɔyɛ nyimpa a osi hɔ ma Techiman Mansin no. Nna ɔyɛ Ambatow Kwanyerɛfo na Nhwehwɛmufo ma New Patriotic Party amanyɛkuw no.

### Amanyɛsɛm Edwuma
Korsah yɛ NPP kuw ba na seseiara ɔyɛ mbrahyɛbaguanyi ma Techiman Anaafo Ambatowmpasoa a ɔwɔ Bono Boka Mantɔw mu. Afe 2020 Ghanafo Nyina Ambatow mu no, ɔdze amba 49,682 a ɔkyerɛ ɔha mu nkyekyɛmu 50.24% wɔ amba krɔngyin no Nyina mu dzii nkonyim ber a NDC nyimpa a ogyinaa mbrahyɛbagua egua a wɔfrɛ no Christopher Beyere Baasongyi a onyaa amba 49,205 a ɔkyerɛ ɔha mu nkyekyɛmu 49.76% wɔ amba krɔngyin no mu. Wɔfaa no dɛ Soafo Abadziekyir maa Aban Nkumaa, Tum Nkumaa na Mpɔtamu Mpontu.

#### Beesuom ahorow
Koraah ka Adansi Beesuom na ɔka Edwuma, Ahobambɔ na Aban Ndwuma Beesuom ho.
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
Alhassan Kobina Ghansah

**Alhaji Alhassan Kobina Ghansah** yɛ Ghananyi amanyɛnyi na owiee Skuul wɔ Breman Asikuma Nsɔwdo Skuul a ɔyɛ National Democratic Congress amanyɛkuw ba. ɔyɛ mbrahyɛbaguanyi ma Asikuma-Odoben-Brakwa (AOB) Abatowmpasoa a ɔwɔ Finimfin Mantɔw mu.

## Abrabɔ ahyɛse na nwomasua
Wɔwoo Ghansah ɔberɛfɛw 29, 1960 na ofi Breman Bedum a ɔwɔ Finimfin Mantɔw mu wɔ Ghana. Onyaa master’s degree wɔ Business administration mu wɔ 2015 mu.

## Edwumasɛm
Ghansah nna ɔyɛ Ntotonyi Panyin Ma Classic Rahman Edwumakuw.

## Amanyɛsɛm
Ghansah yɛ National Democratic Congress amanyɛkuw ba.

## N’abrabɔ mu nsɛm
Ghansah yɛ Nkramonyi.
Gizella Tetteh-Agbotui

**Gizella Akushika Tetteh-Agbotui** yɛ Ghana Akitɛtse na Amanyɛnyi. Osii akan wɔ 2020 Ghana Amansan ambatow no mu na onyaa Mbrahyɛbagua atsenae no maa Awutu Senya Atɔe Mpasuar..

## Ahyɛse asetsena na nwomasua
Ɔberɛfɛw 30, 1970 mu na wɔwoo Agbotui na ofi Awutu Obrachire a ɔwɔ Finimfin Mantɔw mu wɔ Ghana. Onyaa ne bachelor’s degree wɔ "Design" wɔ "Architecture" mu wɔ afe 1997. Ɔsan nyaa ne master’s degree wɔ Business Administration mu wɔ Guadzi mu wɔ afe 2007. Ɔsanso nyaa PMP a wɔagye ato mu wɔ "Project Management" mu wɔ afe 2008. Ɔsanso nyaa ne International Airport Professional wɔ Airport Management mu wɔ afe 2017.

## Amanyɛsɛm
Agbotui yɛ Ɔman Demokrasi Mbrahyɛbaguanyi. Mumu 2020 mu no, wɔpaaw no dɛ Mbrahyɛbaguanyi maa Awutu Senya Atɔe Mpasuar ber a osii akan wɔ 2020 Ghana Amansan Abatow no mu wɔ National Democratic Congress tsikitsi ase na odzii nkonyim.[5] Ɔtwee Abatow 32,708 a ɔyɛ 51.58% wɔ abatow a wɔtowee nyinaa mu. Wɔpaaw no sen George Andah a ofi New Patriotic Party, Edith Mansah Dzonyrah a ofi Ghana Union Movement na Samuel Yawson a ofi Conventions People’s Party mu. Iyinom nyaa abatow 29,832, 678 na 193 wɔ abatow a ɔfata a wɔtowee no nyinara mu. Iyinom nye abatow a ɔfata a wɔtowee nyinaa mu 47.05%, 1.07% ne 0.30% yɛ pɛr.[3][4][6]Wɔ December 2024 Abatow mu no, wɔsan paaw Agbotui dze Abatow 33,995 dɛ wɔdze toto nyia ɔnye no roko, Eugene Arhin a onyaa abatow 26,937 no ho a.[7]

## Boayikuw ahorow
Agbotui yɛ Edwumayɛ na Adan Boayikuw no kuwba na ɔsan ka Apawfo Boayikuw no ho.[2]

## Edwuma
Tetteh-Agbotui yɛ Zella Architects,[8] edwumakuw bi a wɔyɛ adansi edwuma wɔ Ghana no CEO/ Principal Consultant. Ɔyɛ Consulting Architect a noho akokwaw a ɔwɔ bɔbor mfe 21 suahun wɔ Adansi edwuma mu; Amanaman Ntamu Wimuhyɛn Gyinabea Ho Ɔbemfo (IAP) na Edwumayɛ ho Ɔbemfo a ɔwɔ adansedzi krataa (PMP).[9]

## Ankorankor asetsena
Agbotui yɛ Hannah Tetteh nuabaa a ɔyɛɛ mbrahyɛbaguanyi ma Awutu Senya Atɔe Mpasuar ne Ɔmanpanyin a ɔhwɛ amannɔne nsɛm do.[1][4][10] Ɔyɛ Methodistnyi.[2]

## Adɔyɛ
Afe 2021 mu no, ɔboaa ndafua 3 nhyehyɛɛ bi a wɔtsetsee karkafo na karkafo bɔbor 200 a wonnyi tum krataa, yɛɛ hɔn daa na wɔmaa hɔn tum krataa wɔ ne dwumadzi a wɔtoo dzin GTA Licensing Project no mu.[11]

## Enyimnyamhyɛ
Afe 2021 mu no, wɔhyɛɛ no enyimnyam dɛ wɔdze asɛm bi too noho do wɔ no mboa a ɔdze maa mbaa tumdzi wɔ Ghana wɔ Mbaa a wonndzii mfe eduasa abawdobɔdze no mu.[12]

## Mboadze
Richard Gyan Mensah

**Richard Gyan-Mensah** (wɔwoo no Obiradzi 20, 1982) yɛ Ghana Amanyɛnyi na  National Democratic Congress kuwba. Ɔyɛ Mbrahyɛbaguanyi dze ma Gomoa West Mpasuar a ɔwɔ Finimfin Mantɔw mu wɔ Ghana.

## Ahyɛse asetsena na nwomasua
Obiradzi 20, 1982 mu na wɔwoo Gyan na ofi Gomoa Assin Brofoyedur wɔ Finimfin Mantɔw mu wɔ Ghana. Onyaa ne SSSCE wɔ afe 2001 mu beebi a osuaa edwumayɛ. Onyaa ne bachelor's degree wɔ akontaabu mu wɔ afe 2007. Ɔsan nyaa ne master's degree wɔ akontaabu na sikasɛm mu wɔ afe 2017.[5][6]

## Edwuma
Nna Gyan yɛ Desert Oil Limited no hwɛdofo panyin.[5] Nna ɔsan yɛ Nkontaabu na ICT Ɔkyerɛkyerɛfo wɔ Gomoa Dominase D/A Junior High School. Nna ɔyɛ ɔkyerɛkyerɛfo a ɔdze ne ber fã yɛ edwuma nso wɔ City Business College. Nna ɔsan yɛ Akontaabufo wɔ Trust Hands Auto Limited, Akontaabu hwɛdofo Boafo wɔ Union Oil Ghana Limited na Sikasɛm na Nhyehyɛɛ Panyin wɔ Petrosol Ghana Limited.[6]

## Amanyɛsɛm
Gyan yɛ National Democratic Congress no kuwba na mprempren ɔyɛ Mbrahyɛbaguanyi  ma Gomoa West Mpasuar wɔ Finimfin Mantɔw mu.[7][8][9]

### 2020 abatow
Afe 2020 Ghana amansan abatow mu no, odzii nkonyim wɔ Gomoa Atɔe Mpasuar mbrahyɛbagua no mu. Odzii nkonyim wɔ abatow 28,822 a onyaa abatow 53.0% wɔ abatow a wɔtowee nyinara mu ber a NPP mbrahyɛbaguanyi Alexander Kodwo Kom Abban nyaa abatow 25,235 a ɔyɛɛ 44.9% wɔ abatow a wɔtowee nyinaa mu, GUM mbrahyɛbaguanyi kandzifo Edmond Panyin Enchill nyaa abatow 716 a ɔyɛɛ 1.3% wɔ abatow a wɔtowee nyinaa mu, nna PPP mbrahyɛbaguanyi Charles Yawson nyaa abatow 481 a ɔyɛɛ abatow a wɔtowee no nyinara mu 0.9%.[10]

## Boayikuw ahorow
Gyan yɛ "Members Holding Offices of Profit Committee"  no kuwba na ɔsan yɛ Etwa HɛnHo Ehyia, Nyansahu na Mfirdwuma Boayikuw no kuwba [6]

## Ankorankor asetsena
Gyan yɛ Kristoni.[5]

## Adɔyɛ
Ebɔwbira 2021 mu no, ɔmaa karkafo a wɔwɔ ne mantɔw mu no pɛtro nkrataa bɔbor 200 a pɛtro galɔn 10 wɔ mu. Ɔsanso dze adansi ndzɛmba boaa Apam Senior High School na Gomoa Senior High School.[11]Wɔ November 2021 mu no, ɔde akontabuo bɛyɛ 3,500 maa afe a ɛtwa toɔ asuafoɔ a wɔrekyerɛw BECE wɔ ne mansin mu.[12]

## Mboadze
Gizella Tetteh Agbotui

**Gizella Akushika Tetteh-Agbotui** yɛ Ghana Dansinyi na amanyɛnyi. Ogyinaa 2020 Ghanafo Nyina Ambatow mu na odzii nkonyim wɔ mbrahyɛbagua egua no maa Awutu Senya Anee Ambatowmpasoa no.

## Abrabɔ ahyɛse na nwomasua
Wɔwoo Agbotui ɔberɛfɛa wɔ 30, 1970 na ofi Awutu Obrachire a ɔwɔ Finimfin Mantɔw mu wɔ Ghana. Onyaa ne Bachelors Degree wɔ Design wɔ Architecture mu wɔ afe 1997. ɔsɔɔw do nyaa ne master’s degree wɔ Business Administration wɔ Marketing wɔ 2007. ɔsan kitsa abɔdzin krataa wɔ Project Management wɔ 2008. ɔsan nyaa ne International Airport Professional wɔ Airport Management wɔ afe 2017 mu.

## Edwuma
Tetteh-Agbotui yɛ CEO ma Zella Adansi, yɛ adansikuw a ɔwɔ Ghana. Oenya Adansi Bisafo osuahun mfe eduonu baako na no mboree wɔ Adansi Asoɛe. ɔyɛ Amanaman Wimuhɛngyinabea Odwumayɛnyi (IAP) na abɔdzin krataa wɔ Edwuma Ntotoo Edwumayɛnyi (PMP).

## Abrabɔ mu nsɛm
Agbotui yɛ Hannah Tetteh a ɔsoom dɛ mbrahyɛbaguanyi maa Awutu Senya Anee Ambatowmpasoa na Soafo a ɔhwɛ Amanandze Nsɛm do no nua. ɔyɛ Wesleyannyi.

## Adɔyɛ
Afe 2021 mu no, ɔyɛɛ dwumadzi nda ebiasa maa adrabafo na efirtetafo 200 a wonnkitsa tumdzi krataa nyaa ntsetsee, nyimdzee ma wɔmaa hɔn tumdzi krataa wɔ no dwumadzi bi a ɔato no dzin GTA tumdzi krataa.

## Abawdobɔ
Afe 2021 mu no, wɔbɔɔ n’abawdo wɔ no mboa wɔ mbasiafo hɔn mpontu wɔ Ghana ber a woriyi mbasiafo a wondur mfe eduasa Mbasiafo Abawdobɔ.
Kweku George Ricketts-Hagan

**Kweku George Ricketts-Hagan** (wɔwoo no 1963) yɛ Ghananyi amanyɛnyi na mbrahyɛbaguanyi wɔ mbrahyɛbagua a otsia Esuon wɔ Ghana Amambu a otsia Anan na ogyinaa mu maa Oguaa Anaafo Abatowmpasoa a ɔwɔ Finimfin Mantɔw mu wɔ National Democratic Congress amanyɛkuw ne dzin mu.

## Abrabɔ ahyɛse na nwomasua
Ricketts-Hagan wɔwoo no Dzifuu 21, 1963 wɔ Oguaa a ɔwɔ Finimfin Mantɔw mu wɔ Ghana. Okitsa MBA a onyaa no Chicago Osuapɔn Business Skuul na Master’s degree wɔ Financial Economics fir London Osuapɔn mu.

## Edwumasɛm
Ricketts-Hagan nna ɔyɛ Ntotoo Kwankyerɛfo Ma SAS Sikasɛmkuw.

## Amanyɛsɛm
Ricketts-Hagan yɛ National Democratic Congress amanyɛkuw ba. Seseiara ɔyɛ mbrahyɛbaguanyi dze ma Oguaa Anaafo Ambatowmpasoa.

## Abrabɔ mu nsɛm
Ricketts-Hagan yɛ Kristosomnyi. ɔawar wɔ mba enum.
Samuel Atta Mills

**Samuel Atta Mills** yɛ Ghananyi amanyɛnyi na ɔka mbrahyɛbagua a otsia Esuon wɔ Ghana amambu a otsia Anan na ogyinaa mu maa Komenda Edina Eguafo Abrem Ambatowmpasoa a ɔwɔ Finimfin Mantɔw mu wɔ National Democratic Congress amanyɛkuw dzin mu.

## Abrabɔ ahyɛse na nwomasua
Wɔwoo Mills Yawda, Ebɔwbira 26, 1956 na ofi Kissi a ɔwɔ Finimfin Mantɔw mu wɔ Ghana. Onyaa no Nsɔwdo Skuul Nwomasua wɔ Mfantsipim Skuul, hɔ na onyaa GCE abɔdzin krataa. ɔwɔw do kɔr Komenda College nyaa Diploma wɔ Nwomasua mu. Ekyir yi, Mills kɔr Belmont Osuapɔn hɔ na onyaa BBA wɔ Economica na Accounting mu wɔ afe 1984, na MBA wɔ Finance na Banking wɔ afe 1986.

## Edwumasɛm
Ansaana ɔrobowura mbrahyɛvagaries no, Mills yɛɛ edwuma wɔ Ghana Nsrahwɛ Mpontu Edwuma mu dɛ hɔn panyin fir afe 2003 kɛpem 2005. Afe 2005 mu no, ɔkɛkaa Panera Bread dɛ hɔn Mantɔw Ntotoonyi. ɔyɛɛ edwuma wɔ hɔ kɛpem afe 2009 ber a wɔfaa no dɛ ɔmbɔboa Mampanyin no wɔ Mampanyin John Atta Mills n’amambu mu. ɔayɛ edwuma wɔ First American Bank dɛ hɔn boseabɔ Ntotoonyi.

## Amanyɛsɛm
Mills yɛ National Democratic Congress amanyɛkuw ba.

## Abrabɔ mu nsɛm
Mills yɛ Kristosomnyi na ɔka Methodist Asɔr a ɔwɔ Ghana ho. ɔyɛ Ghana Mampanyin a oenya ne Beebi kɔr no nua banyin.
T.D. David Vondee

**David T. D. Vondee** (wɔwoo no Dzifuu 2, 1978) yɛ Ghananyi amanyɛnyi a ɔsom dɛ mbrahyɛbaguanyi ma Twifo-Ato Morkwaa Ambatowmpasoa a ɔwɔ Finimfin Mantɔw mu wɔ Ghana.

## Abrabɔ ahyɛse na Nwomasua
Wɔwoo David Dzifuu 2, 1978 na ofi Mafi Adidome a ɔwɔ Firaw Mantɔw mu wɔ Ghana. David Vondee nyaa degree wɔ Marketing, Business Administration na Communication wɔ afe 2020 mu. ɔyɛ Awonanyi.

## Edwumasɛm
David Vondee reyɛ edwuma dɛ mbrahyɛbaguanyi ma Twifo-Atii Morkwaa Ambatowmpasoa a ɔwɔ Finimfin Mantɔw mu wɔ Ghana wɔ National Democratic Congress amanyɛkuw ne dzin mu.

## Amanyɛsɛm
David Vondee gyinaa NDC hɔnho mbrahyɛbagua ambatow no maa Twifo-Atii Morkwaa Ambatowmpasoa a ɔwɔ Finimfin Mantɔw mu wɔ Ghana.

## Abrabɔ mu nsɛm
David T.D.Vondee yɛ Kristosomnyi.
Bryan Acheampong

**Bryan Acheampong** (wɔwoo no ɔberɛfɛw 27, 1972) ɔyɛ Ghananyi amanyɛnyi, Nsanodwumayɛnyi na Adɔyɛnyi. ɔayɛ edwuma dɛ mbrahyɛbaguanyi ama Abetifi Ambatowmpasoa a ɔwɔ Boka Mantɔw mu wɔ Ghana fir Sanda 2017. ɔka New Patriotic party (NPP) amanyɛkuw noho na nkan no nna okitsa Soafo a ɔhwɛ Edziban na Nduadzewa dzibew do fir Kwakwar 2023 kɛpem Sanda 2025.

## Abrabɔ ahyɛse na nwomasua
Wɔwoo Acheampong wɔ Suhum na ofi Nkwatia a ɔwɔ Kwahu Boka Mansin a ɔwɔ Boka Mantɔw mu wɔ Ghana. ɔhyɛɛ n’adzesua ase wɔ Achimota Mbofrabermu Skuul na ekyir yi ɔkɔr Baser Mbanyimfo Nsɔwdo Skuul a ɔwɔ Legon (PRESEC). Otuu noho sii hɔ ber a ɔyɛɛ ne ɔmanmu som wɔ Tom-ni Egyanka fie a ɔwɔ Kwahu Obom.

## __LEAD_SECTION__

**Bryan Acheampong** (wɔwoo no Ɔberɛfɛw 27, 1972) yɛ Ghana amanyɛnyi, nyia ɔyɛ n'adwuma na nyia ɔyɛ adɔyɛ. Ɔasom dɛ Mbrahyɛbaguanyi (MP) ama Abetifi Mpasuar wɔ Ghana ne Epuei Mantɔw mu fitsi Sanda 2017. Ɔyɛ New Patriotic Party (NPP) kuwba na nkan no, ɔfaa Edziban na Kuayɛ Soafo dzibew fitsi Kwakwar 2023 mesi Sanda 2025.
Nana Ampaw Kwame Addo-Frempong

**Nana Ampaw Kwame Addo-Frempong** (wɔwoo no ɔberɛfɛw 5, 1983) yɛ Ghana amanyɛnyi na Nhwehwɛmunyi. Seseiara ɔyɛ mbrahyɛbaguanyi ma Akim Abuakwa Etsifi Ghana Ambatowmpasoa wɔ mbrahyɛbagua Akrɔn wɔ Ghana Amambu a otsia Anan no mu. ɔsoom nkan no dɛ nyimpa a ɔka Ghana ɔmanmu edziban korabew Edwumakuw ho wɔ Nana Akufo-Addo n’amambu mu. ɔwar Nana Afoa Addo-Frempong na ɔwɔ mba ebien.

## Abrabɔ ahyɛse na nwomasua
Wɔwoo Nana Ampaw wɔ Kukurantumi a ɔwɔ Boka Mantɔw mu wɔ Ghana. Onyaa no Nsɔwdo Skuul Nwomasua wɔ Baser Mbanyimfo Nsɔwdo Skuul na ɔwɔw do kɔr Ghana Osuapɔn mu, hɔ na onyaa Bachelor of Arts wɔ Geography na Resource Development na Information Studies. Afe 2018 mu no, owiee MSC wɔ Sustainable Resource Management fir Munich Technical Osuapɔn na ekyir ɔreyɛ no PhD degree.

## Abrabɔ mu nsɛm
ɔawar Nana Afoa Addo-Frempong na ɔwɔ mba ebien.

## Amanyɛsɛm
Afe 2024 mu no ogyinaa na odzii NPP hɔhi ambatow no maa Akim Abuakwa Etsifi Ghana Mbrahyɛbagua Ambatowmpasoa a ɔwɔ Boka Mantɔw mu wɔ Ghana.

Ekyir yi odzii nkonyim wɔ mbrahyɛbagua egua no do wɔ 2024 Ghanafo Nyina Ambatow mu.
James Agalga

**James Agalga** yɛ Ghana amanyɛnyi na baguanyi wɔ Mbrahyɛbagua a otsia Esuon wɔ Ghana Kwasafoman a ɔtɔdo Anan no mu a ogyinaa Builsa Etsifi Mpasuar a ɔwɔ Etsifi Epuei Mantɔw mu wɔ National Democratic Congress tsikitsi do. Nna Agalga ɔyɛ Ɔman no mu Ɔsoafo Abadziekyir wɔ John Mahama Administration amambu ase. Mprempren yi, ɔyɛ "Deputy Ranking Member" wɔ Mbrahyɛbagua mu Ahobambɔ na Ɔman no mu Boayikuw (Parliament's Defense and Interior Committee). 

## Ɔbra ahyɛse na nwomasua
Chuchuliga a ɔwɔ Etsifi Epuei Mantɔw mu wɔ Ghana na wɔwoo James wɔ Obiradzi 10, 1979.[7] Ɔkɔr Ghana Suapɔn a owiee skuul wɔ LLB Hons wɔ afe 2002. Ɔsanso nyaa ne B.L wɔ Ghana Mbra Skuul mu wɔ afe 2004. Ɔsanso wiee M.A wɔ Ntawantawa, Asomdwee na Ahobambɔ wɔ afe 2018 mu.[8][9]

## Amanyɛsɛm
Ɔyɛ Ɔman Demokrasi Mbrahyɛbaguanyi.[8]

## Edwuma
Ɔyɛ ɔhwɛfo hokanyi (Managing Partner) wɔ Mbra fi (Law Temple) fitsi afe 2008 kesi afe 2013. Nna ɔyɛ kuwba wɔ Center for Public Interest Law. Ɔsanso yɛ Mbranyimfo Panyin wɔ NDEZEB Law Consult.[8][9]

## Ankorankor asetsena
Ɔyɛ Katoleknyi.[9]

## Boayikuw ahorow
Nna ɔka "Members Holding Offices of Profit Committee", Constitutional, Legal and Parliamentary Affairs Committee no ho na na ɔsan nso yɛ Appointments Committee a ɛwɔ Ghana Mmarahyɛ Bagua a ɛtɔ so 6 no ase.[9]

## Mboadze

Nkyekyεmu:Ghana Amanyɛnyi
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Kingsley Agyemang

**Kingsley Agyemang** (wɔwoo no ɔberɛfɛw 24, 1979) yɛ Ghananyi Kuwtsewnyi, chartered ahokamboanyi, na New Patriotic Party ( NPP) amanyɛkuw ba. ɔyɛ mbrahyɛbaguanyi ma (Ghana Mbrahyɛbagua Ambatowmpasoa) a ɔwɔ Boka Mantɔw mu. Ogyinaa Mpasoa no ananmu wɔ Mbrahyɛbagua a otsia Akrɔn wɔ Ghana Amambu a otsia Anan mu wɔ New Patriotic Party Amanyɛkuw no dzin mu. Wɔfaa no dɛ Kyerɛwkyerɛwfo Panyin maa Ghana Abadobɔ Kyerɛkyerɛwsɛm wɔ Nana Akufo-Addo n’amambu a Otsia ebien no mu.

## Abrabɔ ahyɛse na nwomasua
Wɔwoo no wɔ Asiakwa a ɔwɔ Boka Mantɔw mu wɔ Ghana. ɔkɔr Skuul wɔ Ghana Osuapɔn a ɔwɔ Legon na onyaa Bachelor of Science degree wɔ Administration wɔ afe 2004 mu. ɔwɔ to kɔr Ghana finimfin Osuapɔn na onyaa MBA wɔ afe 2012 mu na ekyir yi afe 2022 mu, onyaa PhD wɔ Brunel Osuapɔn a ɔwɔ London.

## Edwumasɛm
Wɔ afe 2024 Ghanafo Nyina Ambatow mu no, odzii nkonyim wɔ Akim Abuakwa Anaafo Ghana Mbrahyɛbagua egua no, ɔdze amba 27,011 dzii nkonyim tsiaa nyimpa a ɔnye no reper Nana Addo Sarong Aikins a ofi National Democratic Congress amanyɛkuw no mu a onyaa amba 7,454.
Isaac Adongo

**Isaac Adongo** (wɔwoo no Ɔbɛsɛ 12, 1972) yɛ Ghanaian Amanyɛnyi na baguanyi wɔ Ghana Mbrahyɛbagua a ɔtɔdo Awɔtwe a ogyinaa Bolgatanga Mfinimfin Mpasuar  a ɔwɔ Etsifi Epuei Mantɔw mu wɔ National Democratic Congress tsikitsi do.

## Ahyɛse asetsena na nwomasua
Adongo fi Bolgatanga. Ɔyɛ obi a oewie skuul wɔ Institute of Chartered Accountants na Ghana Suapɔn mu.[6]

## Edwuma
Wodzii kan paaw Adongo wɔ afe 2016 mu, wɔsan paaw no wɔ afe 2020 na 2024. Ɔyɛ "Ranking Member of Parliament’s Finance Committee".[7]Ɔbaa amanaman ntamu adwen mu wɔ afe 2022 mu osiandɛ ɔkasaa tsiaa Ghana Ɔmampanyin Abadziekyir, Mahamudu Bawumia, osian kwan a ɔfaa do dze Manchester United na England ɔman kuw bɔɔlbɔfo Harry Maguire dzii dwuma dɛ adze a wɔdze toto ho wɔ ne kasaa mu dze toow hyɛɛ Ɔmampanyin Abadziekyir a ɔfrɛɛ no "sikasɛm mu Maguire" no sikasɛm ho kyerɛwtohɔ do. Ɔdze mbɔdzen a Ɔmampanyin Abadziekyir no bɔe dɛ ɔbɛsan dxe Ghana sika, Cedi, bo aba no totoo Maguire su a ɔnye dɛ ɔbɔbɔ nankasa bɔɔl ho.[8] Ekyir yi ɔpaa kyɛw wɔ Ɔberɛfɛw 2023 mu.[9]

## Amanyɛsɛm
Adongo yɛ Ɔman Demokrasi Mbrahyɛbaguanyi na ɔyɛ mbrahyɛbaguanyi ma Bolgatanga mfinimfin Mpasuar a ɔwɔ Mbrahyɛbagua a Ɔtɔdo Esuon na Awɔtwe a ɔwɔ Ghana Aman a ɔtodo Anan no mu.[4]

### 2016 abatow
Adongo sii akan wɔ Bolgatanga Finimfin Mpasuar Mbrahyɛbagua atsenae no do wɔ National Democratic Congress tsikitsi do wɔ afe 2016 Ghana amansan abatow no mu na odzii nkonyim wɔ abatow no mu dze abatow 25,042 a ogyina hɔ ma abatow no nyinaa mu 51.41%. Odzii nkonyim wɔ abatow no mu wɔ Asanga Rex Simeon Atareyella a ofi New Patriotic Party, Thomas Akurugu a ofi PNC, Sampson Ayindongo Akolgo a ofi PPP, Abdul-Rahman Latifa a ofi Convention People’s Party na Ayamga Richard a ofi APC do. Wonyaa amba 15,610, amba 431, amba 288, amba 174 na amba 169, a ɔnye abatow no nyinaa mu 32.04%, 15.25%, 0.59%, 0.36% na 0.35% yɛ pɛr.[10][11]

### 2020 abatow mu
Wɔsan paaw Adongo dɛ Mbrahyɛbaguanyi maa Bolgatanga mfinimfin (Ghana mbrahyɛbagua mantɔw) wɔ afe 2020 Ghana amansan abatow no mu wɔ National Democratic Congress tekiti so. Wɔdze abatow 36,726 na wɔdze paaw no a ogyina hɔ ma abatow no nyinaa mu 64.45%. Odzii nkonyim wɔ abatow no mu wɔ Rex Simeon Atareyella Asanga a ofi New Patriotic Party a onyaa abatow 19,794 a ɔnye 34.84% yɛ pɛr, mbrahyɛbagua mu kandzifo maa LPG Francis Ayadogo nyaa abatow 237 a ogyina hɔ ma 0.42% na mbrahyɛbagua kandzifo ma Convention People’s Party Abdul-Rahman Latifa nyaa Abatow 214 a ogyina hɔ ma 0.38% wɔ abatow no nyinaa mu.[12][13][14][15]

### 2024 Abatow
Adongo dzii nkonyim wɔ Bolgatanga Mfinimfin atsenae dɛ ne mbrahyɛbaguanyi wɔ afe 2024 amansan abatow no mu.

### Ankorankor asetsena
Isaac Adongo da noho edzi dɛ ɔyɛ Kristonyi. Issac Adongo wɔ babasia bi a wɔfrɛ no Jael. Owiee Achimota Skuul wɔ afe 2024. Mprempren yi, ɔwɔ KNUST a orusua  Business Administration.[4]

## Mboadze
Kofi Ahenkorah Marfo

**Kofi Ahenkorah Marfo** Yɛ Ghananyi amanyɛnyi na mbrahyɛbaguanyi wɔ mbrahyɛbagua a otsia Awɔtwe wɔ Ghana Amambu a otsia Anan no mu na ogyinaa mu maa Achiase Ambatowmpasoa a ɔwɔ Boka Mantɔw mu wɔ New Patriotic Party amanyɛkuw no mu. Seseiara ɔyɛ Guamutsenanyi dze ma Metro Mass Transit Edwumakuw no.

## Abrabɔ ahyɛse na nwomasua
Wɔwoo Marfo Ebɔwbira 26, 1968 na ofi Akim Bieni a ɔwɔ Boka Mantɔw mu. Owiee no Mbofraber mu Skuul Abɔdzin Krataa wɔ afe 1981 mu na no GEO O wɔ 1986. Ekyir yi onyaa no Kasasua Abɔdzin Krataa wɔ custom house agency wɔ afe 2000 mu na Executive Abɔdzin Krataa wɔ afe 2013 mu. ɔsɔw no Executive Master wɔ afe 2014 mu.

## Edwumasɛm
Marfo nna ɔyɛ Ntotoonyi kwankyerɛfo dze ma KAM-G Edwumakuw na KAMPHA Edwumakuw.

### Amanyɛsɛm Edwuma
Marfo ka NPP amanyɛkuw ho na seseiara ɔyɛ mbrahyɛbaguanyi dze ma Achiase Ambatowmpasoa a ɔwɔ Boka Mantɔw mu. Wɔ afe 2020 Ghanafo Nyina ambatow mu no, odzii nkonyim wɔ mbrahyɛbagua egua no do na ɔdze amba 14,796 a ɔkyerɛ ɔha mu nkyekyɛmu 61.16% fir amba krɔngyin no nyina mu ber a NDC nyimpa a ogyinaa a ne dzin nye Kwasi Akyem Apea-Kubi nyaa amba 9,154 a ɔkyerɛ ɔha mu nkyekyɛmu 37.84% wɔ amba krɔngyin no nyina mu na GUM nyimpa a ogyinaa a ne dzin nye Christiana Yeboah nyaa amba 243 a ɔkyerɛ ɔha mu nkyekyɛmu 1% fir amba krɔngyin no mu.

#### Beesuom Ahorow
Marfo ka Kwambuei beesuom na ɔka Kwantsempɔn na Akwantu Beesuom ho.

## Abrabɔ mu nsɛm
Marfo yɛ Kristosomnyi.

## Adɔyɛ
Marfo dze tsir nwoe efir 16, baase 2, Efir a wɔdze Pam adze afofor 70 na Ghana Sider 10,000 dɛ ɔyɛ nsɔw ase ma esuafo 20 a wɔwɔ Osuapɔn mu wɔ Achiase.
Joseph Appiah Boateng

**Joseph Appiah Boateng** (dodowara nyim no dɛ JAB1) yɛ Ghananyi amanyɛnyi na ɔka National Democratic Congress amanyɛkuw ho. ɔyɛ mbrahyɛbaguanyi ma Afram Plains Anaafo a ɔwɔ Boka Mantɔw mu.

## Abrabɔ ahyɛse na Nwomasua
Wɔwoo Joseph Dzifuu 4, 1975 wɔ Obo-Kwahu a ɔwɔ Boka Mantɔw mu. Onyaa Diploma wɔ Nursing wɔ Australia Nursing College wɔ 2008 kɛpem 2011 wɔ Paramatta. ɔsan nyaa Post-Graduate wɔ Strategic Management mu wɔ afe 2020 mu.

## Amanyɛsɛm
ɔka National Democratic Congress. Nna ɔka Nyiyimu, Nsaase na Kwaa Beesuom ho. Wɔ afe 2016, Joseph fir mbrahyɛbagua akansi no mu ber a Kɔɔto dze nsɛm bi bɔbɔɔ adze ɔfa Dickson Adjei Danso wongyae no a ɔfa adzebɔn bi tsiaa Joseph.

## Abrabɔ mu nsɛm
Joseph awar wɔ mba ebiasa. ɔyɛ Kristosomnyi a ɔsɔr wɔ Pentecost.

## Adɔyɛ
ɔahyɛ ndwuma bi ase a bi tse dɛ Skuuls, ɔbɛma kurowmu Nkandzea na Obotutu Nsu.
Alexander Akwasi Acquah

**Alexander Akwasi Acquah** (wɔwoo no Kwesida, Mumu 8, 1974) yɛ Ghananyi amanyɛnyi a ɔka New Patriotic Party amanyɛkuw ho na ɔyɛ mbrahyɛbaguanyi ma Akim Oda Ambatowmpasoa a ɔwɔ Boka Mantɔw mu wɔ Ghana. Ofi Akim Oda na ɔsom dɛ Kristosomnyi.

## Abrabɔ ahyɛse na nwomasua
Wɔwoo Akwasi wɔ Mumu 8, 1974 na ofi Akim Oda. Onyaa no ‘O’ level wɔ afe 1991 na GCE ‘A’ level wɔ afe 1993 mu. Okitsa Master’s degree wɔ Asomdwee na Ahobambɔ mu wɔ afe 2020 mu. ɔsan nyaa Diploma wɔ Amanyɛsɛm Dawurbɔ mu wɔ afe 2000 mu.

## Edwumasɛm
Nna Akwasi yɛ Odwumayɛnyi Panyin dze ma Kurow Ayarsabea Kuw. ɔyɛ Odwumayɛnyi na Edwumaseseenyi. ɔyɛɛ edwuma nye Natio Health Insurance Scheme dɛ hɔn Kasamafo.

## Amanyɛsɛm
Akwasi yɛ New Patriotic Party amanyɛkuw no ba. Seseiara ɔyɛ mbrahyɛbaguanyi ma Akim Oda Ambatowmpasoa a ɔwɔ Boka Mantɔw mu wɔ Ghana.

## Abrabɔ mu nsɛm
Akwasi yɛ Kristosomnyi. ɔawar Henrietta Acquah na hɔn Awar no enya mba mbanyimfo anan, Kevin Acquah, Alvin Acquah, Marvin Acquah na Shiloh Acquah.
Kennedy Osei Nyarko

**Kennedy Osei Nyarko** (wɔwoo no ɔbɛsɛ 2, 1979 wɔ Boka Mantɔw mu, Ghana) yɛ Ghananyi amanyɛnyi. Wɔtoow amba yii no dɛ mbrahyɛbaguanyi wɔ 2016 gyinaa mu maa Akim Swedru. ɔberɛfɛw 2017 mu no, wɔfaa no dɛ Soafo Abadziekyir dze ma Nduadzewa wɔ Ghana Amambu mu.

## Abrabɔ ahyɛse na nwomasua
Wɔwoo Kennedy ɔbɛsɛ 2, 1979 na ofi Akim Swedru a ɔwɔ Boka Mantɔw mu wɔ Ghana. ɔkɔr Ghana Institute of Management na Public Administration hɔ na onyaa Bachelor degree wɔ Marketing mu afe 2010. Wɔ no degree a odzi nkan mu no, ɔkɔr Chartered Institute of Marketing wɔ UK hɔ na onyaa Postgraduate Diploma wɔ Marketing mu wɔ afe 2010 mu. Wɔ afe 2010 mu no, owiee postgraduate degree wɔ marketing mu fir Ghana Osuapɔn mu. ɔsɔw no Masters of Science degree wɔ Atsenae Nsesae na Ntsintsimii Mpontu mu wɔ afe 2019 fir Ghana Osuapɔn mu.

## Edwumasɛm
Ansaana ɔrebɛhyɛ n’amanyɛsɛm Edwumakuw ase no, nna Kennedy yɛ Adzetɔn Ntotonyi wɔ J.A Plant Pool a ɔyɛ Ghana Famugudzetu Edwumakuw mfe ebiasa na Ntotonyi Panyin ma Edwumakuw no ne fa a ɔwɔ Etsifi Mantɔw mu. Nna ɔyɛ Adzetɔn Panyin a wɔ Jospong Edwumakuw. Nna ɔsan yɛ Adzetɔn Panyin wɔ Ghana Zoomlion Edwumakuw. ɔwɔ Akasamoma Edwumakuw bi a wɔfrɛ no Bosome FM.

## Amanyɛsɛm
Kennedy yɛ New Patriotic Party amanyɛkuw ba na seseiara ɔyɛ mbrahyɛbaguanyi ma Akim Swedru Ambatowmpasoa a ɔwɔ Boka Mantɔw mu wɔ Ghana.

Wɔ afe 2012 mu no, ogyinaa dɛ Ghana mbrahyɛbaguanyi no na ɔdze amba 7143 dzii nkonyim. Wɔtoow amba maa no dɛm afe noara mu. Afe 2017 mu no, ɔnam dɛ nkan Soafo Abadziekyir a ɔhwɛ Nduadzewa do a ne dzin nye William Quaitoo sian famu no ntsi, Mampanyin Nana Akufo-Addo faa no dɛ Soafo Abadziekyir maa Nduadzewa do. 

## N’abrabɔ mu nsɛm
Kennedy yɛ Kristosomnyi.

## Adɔyɛ
Wɔ ɔbɛsɛ, 2022 mu no, ɔdze Akyerɛkyerɛfo Abadobɔ Nhyehyɛɛ bɔbɔɔ adze ama ɔayɛ nkuranhyɛ ama akyerɛkyerɛfo a wɔwɔ Akim Swedru Ambatowmpasoa.
Mahmoud Issifu

**Mahmoud Issifu** yɛ Ghananyi amanyɛnyi na ɔka National Democratic Congress amanyɛkuw ho. Ogyinaa mu maa Binduri Ambatowmpasoa wɔ mbrahyɛbagua Akrɔn wɔ Ghana Amambu a otsia Anan no mu.
John Abdulai Jinapor

**John Abdulai Jinapor** (wɔwoo no Obiradzi 8, 1979) yɛ Ghananyi amanyɛnyi, mbrahyɛbaguanyi a ogyinaa mu maa Yapei-Kusawgu Ambatowmpasoa na Soafo a ɔhwɛ Ghana Ahoɔdzen na Gyaframa do. Nna ɔyɛ Nkan Ghana Soafo. ɔyɛ National Democratic Congress amanyɛkuw ba.

## Nwomasua
Jonapor kɔr Ghana Nsɔwdo Skuul a ɔwɔ Tamale. Onyaa no master’s degree wɔ Mpontu Sikasɛm mu fir Ghana Osuapɔn mu wɔ afe 2019. Post graduate Diploma wɔ Sikasɛm na Sikasɛm mbra mu fir London Osuapɔn wɔ afe 2015 mu. Master’s of Science wɔ Energy Economics fir Ghana Institute of Management and Technology (GIMPA) wɔ afe 2021 mu. Bachelor’s degree fir Osuapɔn ma Mpontu Adzesua, Master’s degree wɔ marketing wɔ Ghana Osuapɔn mu.

## Amanyɛsɛm edwuma
Wɔfaa no dɛ Ahoɔdzen Soafo Abadziekyir wɔ John Mahama n’amambu mu. ɔyɛ mbrahyɛbaguanyi wɔ mbrahyɛbagua a otsia Esuon wɔ Ghana amambua a otsia Anan no mu, ogyinaa maa Yapei Kusawgu Ambatowmpasoa a ɔwɔ Etsifi Mantɔw mu wɔ National Democratic Congress amanyɛkuw amanyɛkuw mu.

### 2016 ambatow
Jinapor gyinae 2016 Ghanafo Nyina Ambatow no wɔ National Democratic Congress dzin mu na ɔdze amba 23, 364 wɔ amba no nyina mu a ɔkyerɛ ɔha mu nkyekyɛmu 62.13% dzii nkonyim wɔ New patriotic Party amanyɛkuw nyimpa Zakaria a onyaa 14.242 a ɔkyerɛ ɔha mu nkyekyɛmu 37.87% wɔ amba no nyina mu.

## Abrabɔ mu nsɛm
Nyimpa a ɔwoo Jinapor nye Abdulai, nkan Porisi sahen na Buipe a ɔwɔ Savanna Mantɔw a ɔwɔ Ghana hɔn hen. No nua banyin nye Samuel Abu Jinapor nkan Akɔmfona kitsafo Abadziekyir Sahen ma Ghana na seseiara Soafo a ɔhwɛ Nsaase na Nyame Abɔdze do. Na Dr. Ahmed Jinapor yɛ Kyerɛkyerɛnyi Panyin. ɔawar Mrs. Josephine Jinapor. John Abdulai Jinapor yɛ Kristosomnyi.
Alhassan Mumuni

**Alhassan Mumuni** (wɔwoo no Fankwa 23, 1967) yɛ Ghananyi amanyɛnyi na ɔka mbrahyɛbagua a otsia Esuon wɔ Gnana Amambu a otsia Anan no ho maa Salaga Etsifi Ambatowmpasoa a ɔwɔ Etsifi Mantɔw mu wɔ National Democratic Congress dzin mu.

## Abrabɔ ahyɛse
Wɔwoo Mumuni Dzifuu 13, 1967 wɔ Gbung a ɔwɔ  Etsifi Mantɔw mu wɔ Ghana.

## Nwomasua
Mumuni kɔr Winneba Nwomasua Osuapɔn na owiee nyaa Bachelor of Education degree.

## N’abrabɔ mu nsɛm
Mumuni yɛ Nkramonyi, ɔawar wɔ mba esia.

## Amanyɛsɛm
Mumuni yɛ National Democratic Congress (NDC) amanyɛkuw ba. Wɔ afe 2012 mu no, ogyinaa Salaga Etsifi Egua no wɔ NDC dzin mu wɔ mbrahyɛbagua a otsia Esia wɔ Ghana Amambu a otsia Anan no mu na odzii nkonyim.

## Edwumasɛm

* Ghana Nwomasua Asoɛe (Circuit Supervisor, Rural North "B" Circuit Salaga)
* Abankrakye (Gonja Boka Mansin ) Ebɔwbira 2009– Sanda, 2013
Alexander Gyan

**Alexander Gyan** yɛ Ghana Amanyɛnyi na mbrahyɛbaguanyi dze ma Kintampo Anafo Mpasuar a ɔwɔ Bono Epuei Mantɔw mu wɔ Ghana.

## Ahyɛse asetsena na nwomasua
Ebɔw 26, 1980 mu na wɔwoo Alexander na ofi Ampoma-Kintampo Anafo wɔ Bono Epuei mantɔw mu wɔ Ghana. Onyaa ne SSSCE wɔ afe 1999. Ɔsan nyaa ne BSc. wɔ Kuadwuma Nwomasua mu wɔ afe 2012 mu.[1]

## Edwuma
Alexander yɛ Mansin Panyin wɔ Mpɔtam Aban na Nkuraase Nkɔdo Dwumadzibea ma Kintampo Anafo Mpasuar.[2][3][4]

## Amambu mu edwuma
Alexander yɛ NPP kuwba na mprempren yi ɔyɛ Kintampo Anafo Mpasuar MP.[5][6]

## Boayikuw ahorow
Alexander yɛ Aban Awerɛhyɛmu Boayikuw no kuwba na ɔsan ka Nkitahodzi Boayikuw no ho.[1]

## Adɔyɛ
Ɔberɛfɛw 2021 mu no, Alexander maa esuafo bɛyɛ 1357 a na wɔpɛ dɛ wɔyɛ BECE wɔ Kintampo Anafo Mpasuar no edziban na akwantu a wonntua hwee.[7]

## Ekyingyegye
Ɔbɛsɛ 2020 mu, ber a nna ɔyɛ Kintampo Anafo Mantɔw no DCE dɛm ber no, ɔdze abawdobɔdze maa n’egya dɛ 'okuafo a ɔsen obiara’ wɔ mantɔw no mu. Dɛ mbrɛ Mathew Atanga kyerɛɛ no, Nkitahodzi Panyin bi a ɔhwɛ NDC do kaa dɛ oewiaa ekuafo afofor a wɔfata wɔ asɛm bi mu.[8]

## Mboadze
Lawrencia Dziwornu

**Hon. Lawrencia Dziwornu,** wɔwoo no Esusow-Aketseaba 10, 1987, ɔyɛ Ghananyi amanyɛnyi a ɔka National Democratic Congress amanyɛkuw noho (NDC). ɔyɛ mbrahyɛbaguanyi dze ma Akwapim Anaafo Ambatowmpasoa wɔ Mbrahyɛbagua Akrɔn wɔ Ghana Amambu a otsia Anan no mu.

## Nwomasua
Dziwornu wiee Nsɔwdo Skuul Nwomasua wɔ Aburi Mbasiafo Nsɔwdo Skuul wɔ afe 2003 mu. Ekyir yi, onyaa Bachelor of Arts degree for Ghana Osuapɔn mu wɔ afe 2008. Wɔ afe 2014 mu no, onyaa Master of Science degree fir Gordon Osuapɔn mu.

## Edwumasɛm
Dziwornu yɛ basia guadzinyi na seseiara ɔda Aabur Edwumakuw ano dɛ hɔn Panyin.

## Amanyɛsɛm
Esusow-Aketseaba, 2023 mu no, Lawrencia Dziwornu gyinaa National Democratic Congress amanyɛkuw no Akwapim Anaafo Ambatowmpasoa no hɔnho ambatow no. ɔdze amba 470 fir amba 906 a wɔtoow no mu dzii nkonyim tsiaa nyimpa a ɔbɛn no paa a onyaa amba 340.

Wɔ 2024 Ghanafo Nyina Ambatow mu no, Dziwornu gyinaa Akwapim Anaafo Ambatowmpasoa egua no tsiaa Eric Yeboah Apeadu, nyimpa a ogyinaa maa New Patriotic Party amanyɛkuw no. Onyaa amba 15,438 a ɔkyerɛ ɔha mu nkyekyɛmu 50.22% a ɔdze dzii nkonyim ketseaba wɔ Eric Apeadu a onyaa amba 15,304 a ɔkyerɛ ɔha mu nkyekyɛmu 49.78%. Dɛm nkonyimdzi yi yɛɛ ma odzi kan wɔ mfe du mu a National Democratic Congress gyee dɛm mbrahyɛbagua egua no.

## <u>Mboaedze</u>
Thomas Nyarko Ampem

**Thomas Nyarko Ampem** yɛ Ghananyi Kyerɛkyerɛnyi na mbrahyɛbaguanyi wɔ mbrahyɛbagua Esuon wɔ Ghana Amambu a otsia Anan, mbrahyɛbagua Awɔtwe wɔ Ghana Amambu a otsia Anan na mbrahyɛbagua a otsia Akrɔn wɔ Ghana Amambu a otsia Anan no mu gyinaa maa Asuogyaman Ghana Ambatowmpasoa a ɔwɔ Boka Mantɔw mu wɔ National Democratic Congress (NDC) amanyɛkuw ba.

## Amanyɛsɛm
Ampem yɛ National Democratic Congress (NDC) amanyɛkuw ba. ɔayɛ NDC mbrahyɛbaguanyi ama Asuogyaman Ambatowmpasoa no fir Sanda 2017.

Wɔ Ebɔw, 2025 mu no, John Mahama dze no tsenaa egua do dɛ Soafo Abadziekyir ɔhwɛ Sikasɛm na ɔmansikasɛm ntotoo.
Laurette Korkor Asante

**Laurette Korkor Asante** (wɔwoo no ɔberɛfɛw 12, 1962) yɛ Ghananyi amanyɛnyi, Lɔɔya na New Patriotic Party (NPP) amanyɛkuw ba. ɔyɛ mbrahyɛbaguanyi ma Atiwa Anee Ambatowmpasoa a ɔwɔ Etsifi Mantɔw mu wɔ Ghana. Ogyina Ambatowmpasoa no ananmu wɔ mbrahyɛbagua Akrɔn wɔ Ghana Amambu a otsia Anan no mu dɛ ɔka New Patriotic Party amanyɛkuw ho.

## Abrabɔ ahyɛse na nwomasua
Laurette fi Kwabeng a ɔwɔ Boka Mantɔw mu wɔ Ghana. Onyaa Bachelor of Arts degree wɔ economics mu fir Barnard Osuapɔn, Columbia Osuapɔn wɔ afe 1986 mu. Ekyir yi onyaa Juris Doctor fir Rutgers Mbrayɛsɛm Skuul wɔ afe 1994 mu.

## Edwumasɛm
Ansaana Laurette no mbrahyɛbagua nkonyimdzi no, ɔsoom dɛ Kwankyerɛfo Abadziekyir a ɔhwɛ edwuma na mfaso wɔ Nkitaho Bambɔ na ɔmanmu ahoka fotow. ɔsan yɛɛ edwuma dɛ ɔnnyɛ kwankyerɛfo wɔ Societe Generale Ghana.

## Amanyɛsɛm
Wɔ Sanda, 2024, ogyinaa na odzii nkonyim wɔ NPP hɔnho ambatow mu maa Atiwa Anee Ghana mbrahyɛbagua Ambatowmpasoa wɔ Boka Mantɔw mu. Ekyir yi, odzii nkonyim wɔ egua no do wɔ 2024 Ghanafo Nyina Ambatow mu na ɔdze amba 16,395 a ɔkyerɛ ɔha mu nkyekyɛmu 67.04% wɔ amba no nyina mu dze bɛbaa mbrahyɛbagua Akrɔn wɔ Ghana Amambu a otsia Anan no ho.

**<sub><big>Mboaedze</big></sub>**
Nana Osei-Adjei

**Nana Osei-Adjei**(wɔwoo no Kwakwar 2, 1975) yɛ Ghananyi amanyɛnyi na Sikakorabewnyi. ɔka mbrahyɛbagua a otsia Akrɔn wɔ Ghana Amambu a otsia Anan no mu na ɔyɛ mbrahyɛbguanyi ma New Juaben Etsifi Ghana mbrahyɛbagua Ambatowmpasoa no na odzii Kwasi Boateng Adjei n’adze.

## Abrabɔ ahyɛse na nwomasua
Wɔwoo Osei-Adjei wɔ Jinapor Koforidua a ɔwɔ Boka Mantɔw mu wɔ Ghana. ɔkɔr Skuul wɔ Pope John Nsɔwdo Skuul na Minor Seminary nyaa no mbofraber Skuul na ekyir yi ɔkɔr Kwame Nkrumah University of Science and Technology nyaa Bachelor of Science wɔ Agriculture degree. Wɔ afe 2013 mu no, onyaa Bachelor wɔ Mbrayɛsɛm fir Ghana Institute of Management na Public Administration (GIMPA) mu.

## Edwumasɛm
Osei-Adjei yɛɛ edwuma dɛ sikakorabewnyi nye Agriculture Development Bank dɛ hɔn panyin ansaana oruwura amanyɛsɛm mu.

## Amanyɛsɛm
Wɔ Sanda, 2024 mu mo, ogyinaa na odzii nkonyim wɔ New Juaben Etsifi Ghana mbrahyɛbagua Ambatowmpasoa a ɔwɔ Boka Mantɔw mu wɔ Ghana. Wɔ Mumu, 2024 mu no, ogyinaa 2024 Ghanafo Nyina Ambatow no na ɔdze amba 17,390 dzii nkonyim tsiaa nyimpa a ɔbɛn no a ofi National Democratic Congress amanyɛkuw mu a ne dzin nye Samuel Adongo a onyaa amba 10,600.

**Mboaedze**
Joseph Bukari

**Joseph Nikpe Bukari** (wɔwoo no Ɔbɛsɛ 3, 1969) yɛ Ghana mu ɔmanyɛnyina nna ɔka mbrahyɛbagua a otsia esia wɔ Ghana Amambu a otsia Anan no ho dɛmara na mbrahyɛbagua esuon wɔ Ghana Amambu a otsia Anan no ho dze gyinaa mu maa Saboba Ambatowmpasoa a ɔwɔ Etsifi Mantɔw mu wɔ Ghana. Seseiara ɔyɛ Soafo a ɔhwɛ Akwantu ho Nsɛm do wɔ Ghana.

## N’abrabɔ mu nsɛm
Joseph yɛ Kristonyi na ɔka Evangelical Baser asɔr ho. ɔawar awo mba beenu.

## Abrabɔ ahyɛse na nwomasua
Wɔwoo Joseph ɔbɛsɛ 3, 1969. Ofi Saboba, kurow bi a ɔwɔ Etsifi Mantɔw mu wɔ Ghana.  Afe 2006 mu no, onyaa akwanya kɔr Winneba Nwomasua Osuapɔn mu na onyaa Bachelor of Education wɔ Abaɛfordze mu.

## Amanyɛsɛm
Wɔtoow amba maa Joseph dze dzii kan kɔr mbrahyɛbaguafie wɔ National Democratic Congress amanyɛkuw ne dzin mu wɔ Mumu, 2008 ambatow no mu dɛ mbrahyɛbaguanyi ma Saboba Ambatowmpasoa a ɔwɔ Etsifi Mantɔw mu wɔ Ghana. Dɛm ambatow no mu no onyaa amba 10,331 fir amba krɔngyin 20,839 a ɔkyerɛ ɔha mu nkyɛmu 49.58.  Ogyinaa bio wɔ afe 2012 Ghanafo Nyina Ambatow mu na onyaa amba 13,409 fir amba krɔngyin nyinaa 26,058 a ɔkyerɛ ɔha mu nkyɛmu 51.09. Wodzii no do nkonyim wɔ 2016 Ghanafo nyina ambatow mu a ɔyɛ Charles Binipom Bintin a ofi New Patriotic Party amanyɛkuw mu yɛɛ dɛm.

## Edwumasɛm
Bukari yɛ Kyerɛkyerɛnyi. Ansaana ɔrebɛyɛ mbrahyɛbaguanyi no, ɔyɛɛ edwuma dɛ Mansin Ntsetsee Panyin maa Ghana Nwomasua Asoɛe a ɔwɔ Saboba. ɔkɛkaa Edwuma, Nyimpa Mboadze na Aban Adan Beesuom ho. ɔyɛɛ mbrahyɛbaguanyi fir afe 2009 kɛpem 2013.

**<u>Mboaedze</u>**
Joseph Frempong

**Joseph Frimpong** yɛ Ghananyi amanyɛnyi na ɔka mbrahyɛbagua Awɔtwe wɔ Ghana Amambu a otsia Anan no ho na ogyinaa mu maa Nkawkaw Ambatowmpasoa a ɔwɔ Boka Mantɔw wɔ National Democratic Congress dzin mu.

## Abrabɔ ahyɛse na nwomasua
Wɔwoo Frempong Ayɛwoho 16, 1969 na ofi Ono Kwahu a ɔwɔ Boka Mantɔw mu. Onyaa no GCE O level wɔ afe 1990 mu na no GCE A level wɔ afe 1992 mu. Ekyir yi onyaa bachelor’s degree wɔ Social Studies mu wɔ afe 2004. ɔwɔw do nyaa master’s degree wɔ Public Affairs mu wɔ afe 2011 mu.

## Edwumasɛm
Frempong nna ɔyɛ kyerɛkyerɛnyi wɔ Adonsan Islamic Skuul. Nna ɔsan yɛ Geography kyerɛkyerɛnyi wɔ Sandema Nsɔwdo Tɛknikal Skuul. Nna ɔsan yɛ Geography kyerɛkyerɛnyi wɔ Nkawkaw Nsɔwdo Skuul. Nna ɔsan yɛ Owura wɔ Winneba Nwomasua Osuapɔn mu.

### Amanyɛsɛm edwuma
Frempong yɛ NPP amanyɛkuw ba na seseiara ɔyɛ mbrahyɛbaguanyi ma Nkawkaw Ambatowmpasoa a ɔwɔ Boka Mantɔw mu. Wɔ afe 2020 Ghanafo Nyina Ambatow mu no, ɔdze amba 44,067 dzii nkonyim ber a NDC amanyɛkuw no nyimpa Oppong Francis nyaa amba 14,272.

#### Beesuom a ɔka hɔn ho
Frempong ka Nyimpa Bɔnew na Mbofra Beesuom ho na ɔsan ka Nkitahodzi Beesuom ho.

## Abrabɔ mu nsɛm
Frempong yɛ Kristosomnyi.

## Adɔyɛ
Wɔ Dzifuu, 2021 mu no, Frempong boaa nyimpa a wɔbor 15,000 wɔ no mpasoa do dɛ ɔreyɛ hɔn ɔmanmu apɔwmudzen ahobambɔ fofor anaa ɔresesamu ama hɔn. ɔsan dze nkadzea mpa maa Nkawkaw Ayarsabea akwankyerɛfo no.

**<u>Mboaedze</u>**
Michael Okyere Baafi

**Michael Okyere Baafi** yɛ Ghananyi amanyɛnyi na Odwumayɛnyi na wɔfaa no dɛ Kyerɛwkyerɛwfo Panyin dze maa Ghana Free Zone Edwumakuw wɔ afe 2017 mu. Na ogyae edwuma no wɔ afe 2021 mu ber a odzii nkonyim wɔ ambatow no mu dɛ mbrahyɛbaguanyi dze ma New Juaben Anaafo Ghana Mbrahyɛbagua Ambatowmpasoa.

## Nwomasua
Owiee Skuul wɔ Ghana Nsɔwdo Skuul a ɔwɔ Koforidua. Okitsa MBA wɔ Marketing na Corporate Strategy fir Ghana Osuapɔn mu na Bachelor of education degree fir Oguaa Osuapɔn mu.

## Edwuma mu Osuahu
Okyere Baafi nna ɔyɛ adzetɔn Panyin wɔ Phoenix Ahokabambɔ. ɔka Chartered Institute of Marketeting a ɔwɔ UK ho na ɔwɔ edwuma mu osuahun mfe du na no mboree wɔ Ahokabambɔ Guadzi mu.

## Amanyɛsɛm
ɔka New Patriotic Party amanyɛkuw ho na seseiara ɔyɛ Guamutsenanyi ma ɔmanmu Mbaabun Kuw ma New Patriotic Party (NPP) amanyɛkuw no. ɔsan ka Guadzi na Edwumakuw Beesuom ho wɔ Nsesa Kuw na Guamutsenanyi Abadziekyir ma New Jauben Anaafo Ambatowmpasoa. Seseiara ɔyɛ mbrahyɛbaguanyi ma New Juaben Anaafo Ghana mbrahyɛbagua Ambatowmpasoa a ɔwɔ Boka Mantɔw mu.

## Kyerɛwkyerɛwfo Panyin wɔ Ghana Free Zones Edwumakuw
Baafi n’edwuma mu mfaae no hyɛɛ ase Sanda, 26 2017. ɔhyɛɛ edwuma ase dɛ GFZB kyerɛwkyerɛwnyi, ɔayɛ adɔyɛ ama no kurow dɛ ɔmaa wosii Abaɛfor Kɔmpiwta Labo wɔ Wesley Methodist Mbofraber mu Skuul wɔ Koforidua wɔ Boka Mantɔw mu na ɔhyɛɛ bɔ dɛ ɔbɔsom no nkorɔfo ber a ɔwɔ edwuma mu.

## N’abrabɔ mu nsɛm
Michael Okyere Baafi fi Koforidua a ɔwɔ Boka Mantɔw mu. ɔawar Lɔɔya Owura yer Ewura Esi Okyere Baafi na wɔwɔ ba banyin. Michael Okyere Baafi yɛ Kristosomnyi.

**<u>Mboaedze</u>**
Daniel Nana Addo-Kenneth

**Daniel Nana Addo-Kenneth**(wɔwoo no Esusow-Aketseaba 11, 1985) yɛ Kyerɛkyerɛnyi, Ghananyi New Patriotic Party amanyɛnyi na mbrahyɛbaguanyi ma Okere Ghana Ambatowmpasoa wɔ mbrahyɛbagua Akrɔn wɔ Ghana Amambu a Otsia Anan no mu. 

Nna ɔyɛ Abankrakye ma Okere Mansin no fir afe 2016 kɛpem 2021 ansaana oridzi nkonyim wɔ mbrahyɛbagua Ambatow no mu.

## Abrabɔ ahyɛse na nwomasua
Wɔwoo Addo-Kenneth wɔ Awukugua a ɔwɔ Boka Mantɔw mu wɔ Ghana. Onyaa no Nsɔwho do Skuul Nwomasua wɔ Nifa Nsɔwdo Skuul a ɔwɔ Adukrom. Ekyir yi, ɔkɔr Ghana Osuapɔn hɔ na onyaa Bachelor of Arts. ɔwɔw do kɔr Baser Osuapɔn nyaa no Master of Arts degree. ɔnye Ghana Nwomasua Asoɛe yɛɛ edwuma dɛ kyerɛkyerɛnyi.

## Amanyɛsɛm
Wɔ Fankwa, 2024 mu no, Addo-Kenneth wosii do dɛ ɔyɛ Aban Krakye ma Okere Mansin ber a Nana Akufo-Addo yii no.

Wɔ afe 2023 mu no, ɔyɛɛ dɛ wɔntow no do amba mfa ngyina New Patriotic Party amanyɛkuw no ne dzin mu wɔ Okere Ghana mbrahyɛbagua Ambatowmpasoa no wɔ 2024 Ghanafo Nyina Ambatow mu.

Wɔ Sanda, 2024 mu no, odzii nkonyim wɔ New Patriotic Party amanyɛkuw no hɔn ho ambatow no dze bɛyɛɛ nyimpa a ogyinaa amanyɛkuw no ananmu wɔ 2024 Ghanafo nyina ambatow mu.

Ekyir yi odzii nkonyim wɔ 2024 Ghanafo Nyina mbrahyɛbagua Ambatow mu maa New Patriotic Party wɔ Okere Ghana Mbrahyɛbagua Ambatowmpasoa, odzii National Democratic Congress nyimpa a ogyinaa Prince Henry Akim-Owiredu do nkonyim. Onyaa amba 19,080 a ɔkyerɛ ɔha mu nkyɛmu 68.43, ber a nyimpa a ɔnye no reper nyaa 8,803 a ɔkyerɛ ɔha mu nkyɛmu 31.37.

**Mboaedze**
Kwame Appiah Kodua

**Kwame Appiah Kodak** (wɔwoo no Mumu 14, 1974) yɛ Ghananyi amanyɛnyi na mbrahyɛbaguanyi ma Fanteakwa Etsifi Ghana Ambatowmpasoa na ogyina mu ma New Patriotic Party amanyɛkuw no wɔ mbrahyɛbagua Akrɔn wɔ Ghana Amambu a otsia Anan no mu.

## Abrabɔ ahyɛse na nwomasua
Wɔwoo Kwame Koduah wɔ Obomeng Kwahu a ɔwɔ Boka Mantɔw mu wɔ Ghana. ɔkɔr Skuul wɔ Asuom Nsɔwdo Skuul a ɔwɔ Boka Mantɔw mu wɔ  Ghana. ɔwɔw do kɔr Management Studies Osuapɔn nyaa abɔdzin kraataa wɔ afe 1999 mu. Wɔ afe 2007 mu no, onyaa Dilpoma fir Oguaa Osuapɔn mu na ekyir yi, onyaa degree wɔ afe 2009 mu. Ekyir wɔ afe 2009 mu no, onyaa Post-Graduate Diploma wɔ Ghana Institute of Management and Public Administration (GIMPA) mu.

## Edwumasɛm
ɔyɛɛ edwuma dɛ Mboaboanonyi maa ɔmanmu Atowerɛnkyɛm Ntotoo kuw wɔ Akwankyerɛ mu na ekyir ɔmanmu Atowerɛnkyɛm Ntotoo kuw a ɔwɔ Boka Mantɔw mu wɔ Ghana ansaana origyina mbrahyɛbagua Ambatowmpasoa egua no.

## Amanyɛsɛm
Wɔ Sanda 2024 mu no, ogyinaa na odzii nkonyim wɔ NPP hɔnho ambatow ma Fanteakwa Etsifi Ghana mbrahyɛbagua Ambatowmpasoa  a ɔwɔ Boka Mantɔw mu.  Ekyir yi, odzii nkonyim wɔ 2024 Ghanafo Nyina Ambatow mu na ɔdze amba 11,751 a ɔkyerɛ ɔha mu nkyekyɛmu 50.98% dzii nkonyim wɔ nyimpa a ɔbɛn no wɔ akansi no mu a ofi National Democratic Congress (NDC) amanyɛkuw no mu a ne dzin nye Apau-Wiredu Haruna a onyaa amba 11,297 a ɔkyerɛ ɔha mu nkyekyɛmu 49.02 %. 

## Mboaedze
Association Nationale des Scouts de Guinée

**Association Nationale des Scouts de Guinée**, a ɔyɛ wiadze nyina Scouting kuw a ɔwɔ Guinea, bɛyɛɛ kuwba maa World Organization of the Scout Movement a odzi kan wɔ 1990 mu na bio wɔ 2005 mu, ber a nkyekyɛmu baa kuw no mu. Wɔdze Scouting sii hɔ wɔ aban kwan do wɔ afe 1984 mu. Kuw no wɔ mba 10,592 (ofi 2008 mu).

*Association Nationale des Scouts de Guinée* wɔ ekuw nkakramba ahorow, dza ɔka ho nye *Association des Scouts Catholiques de Guinée* (Catholic Scout Association of Guinea).

Scout Asɛntsitsir nye *Sois Prêt* (Be Prepared) wɔ French.

## Sanso hwɛ iyi

* Association Nationale des Guides de Guinée

## Mboayɛdze
Mustapha Ussif

**Mustapha Ussif** (wɔwoo no 16 Dzifuu 1979) yɛ Ghana ɔmanyɛnyi. Ɔyɛ New Patriotic Party kuwba na mbrahyɛbaguanyi ma Yagaba-Kubori Yagaba-Kubori Ambatow Mpasuar a ɔwɔ Ghana Etsifi-Epuei Mantɔw mu. Nna  ɔyɛ Ɔsoafo a ɔhwɛ Mbabun na Agodzi (Minister of Youth and Sports) do wɔ kan Ɔmampanyin Nana Akufo-Addo aber do.

## Abrabɔ ahyɛse na nwomasua
Wɔwoo Ussif wɔ bosoom Dzifuu da ɔtɔ do du-esia (16)  wɔ afe 1979 mu. Ofi Tantaala a ɔwɔ Etsifi Mantɔw mu, Ghana. Osua adze wɔ Bagabaga Teacher Training College na Anglia Ruskin Esuapɔn mu na hɔ na onyaa ne Bachelor of Arts abɔdzin krataa wɔ Amanaman edwuma na edwumayɛ (Bachelor of Arts degree in International Business and Management) mu wɔ afe 2010 mu. Ɔsanee kɔr skuul wɔ Gloucestershire Esuapɔn mu wɔ afe 2011 na hɔ na onyaa ne masetɛse abɔdzin krataa wɔ Sikasɛm na Sikasie mu (master's degree in Finance and Investment).

## Edwuma
Ussif yɛɛ edwuma dɛ sikasie ho kwankyerɛfo wɔ Ray and Associates, UK wɔ afe 2010 mu. Dɛm afe no mu no, wɔyɛɛ edwuma wɔ Action Aid UK dɛ  Ɔfotufo a nna ɔyɛ n'edwuma fi fie wɔ  abɛfor ntentan do (Freelance Consultant).

## N'abrabɔ
Ussif awar na mba beenu. Ɔyɛ Kramonyi .

## Mboayɛdze

Nkyekyεmu:Nnyimpa a hɔn tse ase
Nkyekyεmu:Ghana
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2013-2017
Nkyekyεmu:Ghana nkramofo
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Habib Iddrisu

**Habib Iddrisu** yɛ Ghana amanyɛnyi. Ofi New Patriotic Party (NPP) amanyɛkuw no mu na ɔyɛ mbrahyɛbaguanyi ma Tolon Ambatow Mpasua a ɔwɔ Ghana Etsifi Mantɔw mu.

## Edwuma
Ansaana Iddrisu rebɛyɛ mbrahyɛbaguanyi no, nna ɔyɛ Kyerɛkyerɛwfo abadziekyir  ma Ghana Free Zones Dwumakuw a ɔwɔ Tɛma.

## Abawdobɔdze
Afe 2023 mu no, Iddrisu nyaa Most influential personality abawdobɔdze wɔ Ghana Etsifi Afamu Mantɔw ahorow Enum mu Northern Excellence Abawdobɔdze Dwumadzi a ɔkɔr do no mu osian no mbɔdzembɔ wɔ dɛm Mantɔw yinom hɔn mpontu mu ntsi.  Abdul Aziz Ayaba Musah na Farouk Aliu Mahama  na wogyinaa n'anan mu gyee dɛm  abawdobɔdze no maa no.

## N'abrabɔ
Iddrisu awar na mba baasa.

## Mboayɛdze



Nkyekyεmu:Nnyimpa a hɔn tse ase
Nkyekyεmu:Ghana
Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029